text: Håndboldklub dropper københavnerbase
  31 maj 2018 kl. 10.59
  Holdet dropper basen i København og har samtidig fået en kapitalindsprøjtning. 
  KIF Kolding København bliver fremover til KIF Håndbold og vil fremover kun have base i Kolding, skriver klubben i en pressemeddelelse.
  En række investorer har en plan, der skal sikre håndboldens fremtid i byen, hvilket blandt andet betyder, at en ny bestyrelse og ledelse kommer til. Det betyder, at der bliver sagt farvel til Jens Boesen, der har været direktør i klubben mange år.
  En række erhvervsfolk er sammen kommet med en kapitalindsprøjtning på 9 millioner kroner. Der ifølge pressemeddelelsen gør, at der kan blive drevet et ’fornuftigt håndboldhold med sportslige ambitioner’.
  En rækker tidligere investorer spiller også en rolle i de nye planer, samlet set har de eftergivet gæld for 11 millioner kroner.
  Klubben flytter sin administration fra Pakhuset på havnen i Kolding til Sydbank Arena i byen, så både ledelse og spillere kommer under samme tag.
  